Kim Basinger

**Kimila Ann Basinger** (Athens, Georgia, 8. prosinca 1953.) američka je filmska glumica švedskog, irskog i čeroki podrijetla. Zaslužila je ugledne filmske nagrade, dobitnica je Oscara i nalazi se na 12. mjestu Playboyevog popisa najseksipilnijih žena 20. stoljeća.

## Biografija
Rođena je kao treće dijete jazz glazbenika i plivačice (koja je nastupala i sa slavnom Esther Williams u filmovima). Još je od djetinjstva govorila da će biti glumica. U pubertetu je plivala, plesala, vježbala gimnastiku i u šesnaestoj godini, savršenoga tijela pobjedila na *Miss Junior* izvodeći pjesmu iz mjuzikla *My Fair Lady*. Početkom 1970.ih odlazi u New York gdje joj ugovor za fotomodela nudi Eileen Ford (*Ford Modeling Agency*). Između snimanja i revija uspjela je pohađati satove glume, a u raznim je klubovima nastupala pod pseudonimom *Chelsea*.

Godine 1976. Basingerica se seli u Los Angeles i doživljava svoj prvi panični napadaj, nakon kojega nije šest mjeseci izlazila iz kuće. Prvi nastupi bili su joj u TV serijama *Charliejevi anđeli* i *Six Million Dollar Man*, a prva filmska uloga u *Hard Country*. Na sebe je skrenula pozornost nakon objavljivanja njezinih slika u magazinu Playboy za veljaču 1983. g., pa je uslijedila i uloga Bondove djevojke u filmu Nikad ne reci nikad sa Seanom Conneryjem kao Jamesom Bondom. Nakon toga je glumila s Burtom Raynoldsom i Robertom Redfordom, ali u erotsku zvijezdu promaknula ju je uloga u filmu *9 1/2 tjedana* s Mickeyjem Rourkeom.

Nakon filma Batman snimala je lošije filmove, a odbijala uloge u filmovima koji su kasnije postali uspješnice poput Sirovih strasti. Onda su uslijedile i krize u privatnom životu, promašena investicija od 20 milijuna dolara u kupovinu gradića Braselton i objava bankrota nakon sudske odredbe o plaćanju odštete za film Boxing Helena. U to vrijeme ulazi u brak s Alecom Baldwinom, s kojim ima kći (Ireland Eliesse). Nakon poroda ponovno jako pati od agorafobije i povlači se iz javnosti, sve do ponude za film L.A. povjerljivo (1997. g.) i uloge zanosne plavuše za koju je dobila Oscara. Zahvaljujući toj ulozi postaje jedna od najbolje plaćenih hollywodskih glumica, ali se ponovno povlači, a brak se s Baldwinom raspada.

## Filmografija
* *Hard Country* (1981. g.)
* *Mother Lode* (1982. g.)
* *[[Nikad ne reci nikad]]* (1983. g.)
* *The Man Who Loved Women* (1983. g.)
* *The Natural* (1984. g.)
* *Fool for Love* (1985. g.)
* *[[9 1/2 tjedana|9 1/2 Weeks]]* (1986. g.)
* *No Mercy* (1986. g.)
* *[[Spoj naslijepo (1987)|Spoj naslijepo]]* (1987. g.)
* *Nadine* (1987. g.)
* *My Stepmother Is an Alien* (1988. g.)
* *[[Batman (1989)|Batman]]* (1989. g.)
* *The Marrying Man* (1991. g.)
* *[[Final Analysis]]* (1992. g.)
* *Cool World* (1992. g.)
* *The Real McCoy* (1992. g.)
* *Wayne's World 2* (1993. g.) (cameo)
* *A Century of Cinema* (1994. g.) (dokumentarni film)
* *[[Bijeg (1994)|Bijeg]]* (1994. g.)
* *Ready to Wear* (1994. g.)
* *[[L.A. povjerljivo (1997)|L.A. povjerljivo]]* (1997. g.) (*eng. L.A. Confidential*)
* *I Dreamed of Africa* (2000. g.)
* *Bless the Child* (2000. g.)
* *[[8 milja]]* (2002. g.)
* *People I Know* (2002. g.)
* *The Door in the Floor* (2004. g.)
* *Elvis Has Left the Building* (2004. g.)
* *Cellular* (2004. g.)
* *Jump Shot* (2005. g.)
* *The Sentinel* (2006. g.)

## Vanjske veze

*